ส่วนที่ 3

ฐานะการเงินและผลการดำเนินงาน

  -----------------------------------------------------------------------
  13. ข้อมูลทางการเงินที่สำคัญ

  -----------------------------------------------------------------------

1.  งบการเงิน

13.1.1 สรุปรายงานการสอบบัญชีของบริษัท ล็อกซเล่ย์ จำกัด (มหาชน) และบริษัทย่อย

  -------- --------------------- ------------------ ------------------------------
  ปี        ชื่อผู้สอบบัญชี             ผู้สอบบัญชีอนุญาตเลขที่   บริษัทผู้สอบบัญชี

  ปี 2563   นางสาวมาริษา           5752               บริษัท เคพีเอ็มจี ภูมิไชย สอบบัญชี จำกัด
           ธราธรบรรพกุล                              

  ปี 2562   นางสาวมาริษา           5752               บริษัท เคพีเอ็มจี ภูมิไชย สอบบัญชี จำกัด
           ธราธรบรรพกุล                              

  ปี 2561   นางสาวมาริษา           5752               บริษัท เคพีเอ็มจี ภูมิไชย สอบบัญชี จำกัด
           ธราธรบรรพกุล                              
  -------- --------------------- ------------------ ------------------------------

งบการเงินสำหรับปีสิ้นสุด ณ วันที่ 31 ธันวาคม 2563 2562 และ 2561

งบการเงินของบริษัท ล็อกซเล่ย์ จำกัด (มหาชน) (“บริษัทฯ”) และบริษัทย่อย สำหรับปีสิ้นสุด ณ
วันที่ 31 ธันวาคม 2563 ได้รับการตรวจสอบโดยบริษัท เคพีเอ็มจี ภูมิไชย สอบบัญชี จำกัด
ผู้สอบบัญชีได้แสดงความเห็นอย่างไม่มีเงื่อนไขในรายงานของผู้สอบบัญชีรับอนุญาต
ผู้สอบบัญชีให้ความเห็นว่างบการเงินของบริษัทแสดงฐานะการเงิน ณ วันที่ 31 ธันวาคม 2563
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท ล็อกซเล่ย์ จำกัด
(มหาชน) และบริษัทย่อย และงบเฉพาะของบริษัท ล็อกซเล่ย์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินของบริษัท ล็อกซเล่ย์ จำกัด (มหาชน) (“บริษัทฯ”) และบริษัทย่อย สำหรับปีสิ้นสุด ณ
วันที่ 31 ธันวาคม 2562 และ 2561 ได้รับการตรวจสอบโดยบริษัท เคพีเอ็มจี ภูมิไชย สอบบัญชี
จำกัด ผู้สอบบัญชีได้แสดงความเห็นอย่างมีเงื่อนไขในรายงานของผู้สอบบัญชีรับอนุญาต
ยกเว้นผลกระทบของรายการปรับปรุงซึ่งอาจจำเป็น ตามที่กล่าวไว้ในหน้าถัดไป
หากผู้สอบบัญชีได้ตรวจสอบงบการเงินของบริษัทร่วมสองแห่ง
ผู้สอบบัญชีให้ความเห็นว่างบการเงินของบริษัทแสดงฐานะการเงิน ณ วันที่ 31 ธันวาคม 2562 และ
2561 ผลการดำเนินงานและกระแสเงินสด สำหรับแต่ละปีสิ้นสุดวันเดียวกันของบริษัท ล็อกซเล่ย์
จำกัด (มหาชน) และบริษัทย่อย และงบเฉพาะของบริษัท ล็อกซเล่ย์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็นอย่างมีเงื่อนไข
งบการเงินของบริษัทได้รวมเงินลงทุนในบริษัทร่วมสองแห่งในปี 2562 2561
ซึ่งบริษัทร่วมเหล่านั้นมีรอบระยะเวลาบัญชีแตกต่างกับกลุ่มบริษัทล็อกซเล่ย์
โดยมีรอบระยะเวลาบัญชีสิ้นสุดวันที่ 30 มิถุนายน
เช่นเดียวกับบริษัทใหญ่ของบริษัทร่วมในต่างประเทศ
ซึ่งเงินลงทุนในบริษัทร่วมดังกล่าวบันทึกบัญชีโดยใช้ข้อมูลจากงบการเงินของบริษัทร่วมดังกล่าวสำหรับปีสิ้นสุดวันที่
30 มิถุนายน 2562 และ 2561
ซึ่งตรวจสอบโดยผู้สอบบัญชีอื่นซึ่งเป็นผู้สอบบัญชีที่ผ่านการเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
และงบการเงินสำหรับงวดหกเดือนสิ้นสุดวันที่ 31 ธันวาคม 2562 และ 2561
ซึ่งได้สอบทานแล้วแต่ยังมิได้ตรวจสอบโดยผู้สอบบัญชี อย่างไรก็ตาม ในวันที่ 8 กุมภาพันธ์ 2564
ผู้สอบบัญชีของบริษัทร่วมเหล่านั้นได้ตรวจสอบงบการเงินของบริษัทร่วมสำหรับปีสิ้นสุดวันที่ 31
ธันวาคม 2562 แล้ว
ทำให้ผู้สอบบัญชีได้หลักฐานการสอบบัญชีที่เหมาะสมอย่างเพียงพอในเรื่องดังกล่าวแล้วและได้ข้อสรุปว่า
ไม่มีรายการปรับปรุงใดที่จำเป็นต่อมูลค่าตามวิธีส่วนได้เสียของเงินลงทุนในบริษัทร่วมเหล่านั้นในงบการเงินรวม
ณ วันที่ 31 ธันวาคม 2562
และส่วนแบ่งกำไรตามวิธีส่วนได้เสียของบริษัทร่วมเหล่านั้นสำหรับปีสิ้นสุดวันเดียวกัน

เงินลงทุนในบริษัทร่วมสองแห่งดังกล่าวได้แก่เงินลงทุนในบริษัท เอ็นเอส บลูสโคป
(ประเทศไทย)จำกัด และบริษัท เอ็นเอส บลูสโคป ไลสาจท์ (ประเทศไทย) จำกัด
มูลค่าตามวิธีส่วนได้เสียของเงินลงทุนในบริษัทร่วมสองแห่งในงบการเงินรวม ณ วันที่ 31 ธันวาคม
2562 และ 2561 มีจำนวน 1,564 และ 1,527 ล้านบาท
ในขณะที่มูลค่าตามวิธีราคาทุนของเงินลงทุนในบริษัทร่วมดังกล่าวในงบการเงินเฉพาะกิจการ ณ วันที่
31 ธันวาคม 2562 และ 2561 มีจำนวน 760 ล้านบาท ส่วนแบ่งกำไร (ขาดทุน)
ตามวิธีส่วนได้เสียของบริษัทร่วมเหล่านั้นสำหรับแต่ละปีสิ้นสุดวันที่ 31 ธันวาคม 2562 และ 2561
มีจำนวน 37 และ (2) ล้านบาท ตามลำดับ
และเงินปันผลรับจากบริษัทร่วมเหล่านั้นสำหรับปีสิ้นสุดวันที่ 31 ธันวาคม 2561 มีจำนวน 78
ล้านบาท

2.  ตารางสรุปงบการเงินบริษัท ล็อกซเล่ย์ จำกัด (มหาชน) และบริษัทย่อย

[]

[]

[]

[]

งบกระแสเงินสดรวม

สิ้นสุด ณ วันที่ 31 ธันวาคม 2563 2562 และ 2561

(หน่วย : ล้านบาท)

[]

ข้อมูลต่อหุ้นและอัตราการเติบโต ณ วันที่ 31 ธันวาคม 2563 2562 และ 2561

[]

อัตราส่วนทางการเงินที่สำคัญ

[]

หมายเหตุ: * อัตราส่วนหมุนเวียนลูกหนี้การค้า คำนวณจากยอดลูกหนี้ที่ไม่รวมลูกหนี้สกสค.
และลูกหนี้ตามสัญญาเช่าเงินทุน

**ระยะเวลาเก็บหนี้เฉลี่ย คำนวณจากยอดรวมของลูกหนี้การค้าและสินทรัพย์ที่เกิดจากสัญญา

+-----------------------------------------------------------------------+
| 14. การวิเคราะห์และคำอธิบายของฝ่ายจัดการ                                   |
|                                                                       |
| (Management Discussion and Analysis : MD&A)                           |
+-----------------------------------------------------------------------+

14.1 ภาพรวมผลการดำเนินงานและฐานะการเงินของบริษัทฯ และบริษัทย่อยในปีที่ผ่านมา

ผลการดำเนินงานตามงบการเงินรวมของบริษัทฯ และบริษัทย่อย สำหรับปี 2563 2562 และ 2561

รายได้

ในปี 2563 2562 และ 2561 บริษัทฯ มีรายได้รวมจำนวน 14,536.54 13,156.08 และ
12,624.85 ล้านบาท ตามลำดับ โดยมีโครงสร้างรายได้ดังนี้

+---------------------+-------+------+-------+---+------+-------+-------+
| โ                   | ง     |      | ง     |   |      | ง     |       |
| ครงสร้างรายได้ของบริษัท | วดปีสิ้น |      | วดปีสิ้น |   |      | วดปีสิ้น |       |
|                     | สุดวันที่ |      | สุดวันที่ |   |      | สุดวันที่ |       |
| (หน่วย: ล้านบาท)      | 31    |      | 31    |   |      | 31    |       |
|                     | ธ     |      | ธ     |   |      | ธ     |       |
|                     | ันวาคม |      | ันวาคม |   |      | ันวาคม |       |
|                     | 2563  |      | 2562  |   |      | 2561  |       |
+=====================+=======+======+=======+===+======+=======+=======+
|                     | มูลค่า  | ร    | มูลค่า  | ร |      | มูลค่า  | ร้อยละ |
|                     |       | ้อยละ |       | ้อ |      |       |       |
|                     |       |      |       | ย |      |       |       |
|                     |       |      |       | ล |      |       |       |
|                     |       |      |       | ะ |      |       |       |
+---------------------+-------+------+-------+---+------+-------+-------+
| รายได้จาก            | *14,3 | 98   | *12,6 |   | 96   | *12,2 | 9     |
| การขายและการให้บริการ | 11.00 | .44% | 44.55 |   | .11% | 30.56 | 6.88% |
+---------------------+-------+------+-------+---+------+-------+-------+
| ก                   | 0.22  | 0    | **2   |   | 2    | -     | -     |
| ำไรจากการขายเงินลงทุน |       | .01% | 68.56 |   | .04% |       |       |
+---------------------+-------+------+-------+---+------+-------+-------+
| กำไร                | 51.54 | 0    | -     |   | -    | -     | -     |
| จากการปรับมูลค่ายุติธรรม |       | .35% |       |   |      |       |       |
+---------------------+-------+------+-------+---+------+-------+-------+
| รายได้อื่น             | 1     | 1    | 2     |   | 1    | 3     | 3.12% |
|                     | 73.78 | .20% | 42.97 |   | .85% | 94.29 |       |
+---------------------+-------+------+-------+---+------+-------+-------+
|   รวมรายได้          | 14,5  | 100  | 13,1  |   | 100  | 12,6  | 10    |
|                     | 36.54 | .00% | 56.08 |   | .00% | 24.85 | 0.00% |
+---------------------+-------+------+-------+---+------+-------+-------+

รายได้ส่วนใหญ่ของบริษัทฯ ประกอบด้วยรายได้ของงานโครงการเฉลี่ยร้อยละ 51-63
กับงานบริการและจัดจำหน่ายสินค้าเฉลี่ยร้อยละ 37-49 ซึ่งสามารถจำแนกตามส่วนงานธุรกิจ
ตามรายละเอียดในตารางรายได้รวมแบ่งตามส่วนงานธุรกิจ

* สำหรับปี 2563
มีการจัดประเภทรายการที่เกี่ยวข้องกับการยกเลิกการขยายสัญญาจ้างให้บริการรักษาความปลอดภัย
ส่งผลให้สัญญาจ้างดังกล่าวสิ้นสุดลงในวันที่ 1 พฤษภาคม 2563
และบริษัทย่อยได้มีการโอนการดำเนินการให้บริการรักษาความปลอดภัยในท่าอากาศยานที่อยู่ในความรับผิดชอบของบริษัท
ท่าอากาศยานไทย จำกัด (มหาชน) (“ทอท.”)
และพนักงานของบริษัทย่อยเฉพาะส่วนที่ได้ให้บริการดังกล่าว ไปยังบริษัทที่จัดตั้งใหม่ สำหรับปี 2562
และ 2561 การดำเนินงานนี้ไม่ได้เป็นการดำเนินงานที่ยกเลิก
งบกำไรขาดทุนได้ถูกจัดประเภทใหม่เพื่อแสดงเปรียบเทียบเป็นรายการแยกต่างหากจากการดำเนินงานต่อเนื่อง

** สำหรับปี 2562 มีกำไรจากการขายเงินลงทุน จำนวน 268.56 ล้านบาทนั้น โดยร้อยละ 90
เป็น รายการจำหน่ายเงินลงทุนในบริษัท เมืองไทยประกันภัย จำกัด (มหาชน)
ซึ่งเป็นเงินลงทุนระยะยาวอื่นของบริษัทฯ จำนวน 245.31 ล้านบาท

รายได้รวมแบ่งตามส่วนงานธุรกิจ

รายละเอียดรายได้รวมสำหรับปี 2563 2562 และ 2561 สามารถแบ่งออกตามสายธุรกิจได้ดังนี้

  ------------------------- ------------- --------- ------------- --------- ------------- ---------
  โครงสร้างรายได้             งวดปีสิ้นสุดวันที่             งวดปีสิ้นสุดวันที่             งวดปีสิ้นสุดวันที่   

  (หน่วย: ล้านบาท)            31 ธันวาคม               31 ธันวาคม               31 ธันวาคม     
                            2563                    2562                    2561          

                            มูลค่า          ร้อยละ     มูลค่า          ร้อยละ     มูลค่า          ร้อยละ

  สายธุรกิจเทคโนโลยีสารสนเทศ   3,201.37      21.45%    3,555.00      25.17%    3,637.01      26.78%

  สายธุรกิจบริการ              1,856.09      12.44%    2,395.13      16.96%    2,599.60      19.14%

  สายธุรกิจพลังงาน             1,603.16      10.74%    1,959.46      13.87%    1,508.60      11.11%

  สายธุรกิจเน็ตเวิร์คโซลูชั่นส์      4,833.97      32.40%    2,565.79      18.16%    1,729.81      12.73%

  สายธุรกิจเทรดดิ้ง             3,667.11      24.58%    3,631.37      25.71%    3,998.12      29.43%

  ธุรกิจพิเศษและอื่นๆ            221.21        1.48%     368.14        2.61%     730.27        5.37%

  รวมรายได้                  15,382.91     103.09%   14,474.89     102.48%   14,203.41     104.57%

  หัก รายการระหว่างกัน         (512.26)      (3.43)%   (645.13)      (4.57)%   (655.16)      (4.82)%

  บวก รายได้อื่นที่ไม่ได้ปันส่วน     51.13         0.34%     294.96        2.09%     34.52         0.26%

  รวมรายได้                  14,921.78     100.00%   14,124.72     100.00%   13,582.77     100.00%

  หัก การดำเนินงานที่ยกเลิก      *(385.24)               *(968.64)               *(957.92)     

  รายได้รวม – สุทธิ            14,536.54               13,156.08               12,624.85     
  ------------------------- ------------- --------- ------------- --------- ------------- ---------

รายได้สำหรับปี 2563 รวมมูลค่า 14,536.54 ล้านบาท
ประกอบไปด้วยรายได้หลักจากสายธุรกิจเน็ตเวิร์คโซลูชั่นส์ สายธุรกิจเทรดดิ้ง
และสายธุรกิจเทคโนโลยีสารสนเทศ ในสัดส่วนร้อยละ 32.40 24.58 และ 21.45 ตามลำดับ
และเมื่อพิจารณาเปรียบเทียบกับรายได้ปี 2562 จะเห็นว่ารายได้ในสายธุรกิจเน็ตเวิร์คโซลูชั่นส์ในปี
2563 เพิ่มขึ้นจาก 2,565.79 ล้านบาท เป็น 4,833.97 ล้านบาท
โดยมีสาเหตุหลักจากโครงการงานจัดซื้อพร้อมติดตั้งระบบสายพานลำเลียงกระเป๋าและระบบตรวจจับวัตถุระเบิดขาออกกับหน่วยงานรัฐวิสาหกิจแห่งหนึ่ง
และงานระบบวิศวกรรมระบบขนส่งและอื่นๆ

สำหรับปี 2562 รายได้รวมมูลค่า 13,156.08 ล้านบาท
ประกอบไปด้วยรายได้หลักจากสายธุรกิจเทรดดิ้ง สายธุรกิจเทคโนโลยีสารสนเทศ
สายธุรกิจเน็ตเวิร์คโซลูชั่นส์ และสายธุรกิจบริการ ในสัดส่วนร้อยละ 25.71 25.17 18.16 และ
16.96 ตามลำดับ และเมื่อพิจารณาเปรียบเทียบกับรายได้ปี 2561
จะเห็นว่ารายได้ในสายธุรกิจเน็ตเวิร์คโซลูชั่นส์ เพิ่มขึ้นจาก 1,729.81 ล้านบาท เป็น 2,565.79
ล้านบาท
โดยมีสาเหตุหลักจากโครงการงานจัดซื้อพร้อมติดตั้งระบบสายพานลำเลียงกระเป๋าและระบบตรวจจับวัตถุระเบิดขาออก

ณ วันที่ 31 ธันวาคม 2563
กลุ่มบริษัทและบริษัทมีรายได้ที่คาดว่าจะรับรู้ในอนาคตจากภาระที่ยังปฏิบัติไม่เสร็จสิ้นเป็นจำนวนเงิน
6,218 ล้านบาท และ 2,365 ล้านบาท ตามลำดับ ซึ่งคาดว่าจะรับรู้เป็นรายได้ในปี 2564 ถึง ปี
2566

รายได้อื่น

รายได้อื่นของบริษัทฯ ประกอบด้วย รายได้ดอกเบี้ย รายได้ค่าบริหารจัดการ และรายได้อื่น ๆ
สำหรับปี 2563 บริษัทฯ มีรายได้ในส่วนนี้จำนวน 173.78 ล้านบาท ลดลง 69.19 ล้านบาทจากปี
2562 เนื่องจากปี 2562
มีการตีราคาอสังหาริมทรัพย์เพื่อการลงทุนใหม่ตามข้อกำหนดของมาตรฐานการรายงานทางการเงิน
ทำให้บริษัทมีกำไรจากการตีราคาอสังหาริมทรัพย์เพื่อการลงทุนที่ยังไม่เกิดขึ้นจริง 25.42 ล้านบาท
ในขณะที่ปี 2563
บริษัทบันทึกเป็นผลขาดทุนจากการเปลี่ยนแปลงมูลค่ายุติธรรมของอสังหาริมทรัพย์เพื่อการลงทุนจากประมาณการรายได้ค่าเช่าที่ลดลงตั้งแต่เริ่มมีการระบาดของโรคโควิด
19 และการมีการขายอสังหาริมทรัพย์เพื่อการลงทุนไปบางส่วนในระหว่างปี

ต้นทุนและค่าใช้จ่าย
บริษัทฯ มีโครงสร้างต้นทุนและค่าใช้จ่ายในปี 2563 2562 และ 2561 ดังนี้

[TABLE]

ต้นทุนขายและต้นทุนการให้บริการ

บริษัทฯ มีต้นทุนขายและต้นทุนการให้บริการในปี 2563 จำนวน 13,079.01 ล้านบาท เพิ่มขึ้นจากปี
2562 ร้อยละ 10.59 ทำให้มีอัตรากำไรขั้นต้นปี 2563 และปี 2562 ร้อยละ 8.61 และ ร้อยละ
6.47 ตามลำดับ ซึ่งลดลงจากปี 2561 ที่มีอัตรากำไรขั้นต้นร้อยละ 14.34
สาเหตุหลักเนื่องจากในระหว่างปี 2563 และ 2562
มีการบันทึกประมาณการหนี้สินผลขาดทุนของงานโครงการเพิ่มขึ้นจำนวน 365 ล้านบาทและ 801
ล้านบาท ตามลำดับ
ซึ่งเป็นไปตามมาตรฐานการรายงานทางการเงินที่กำหนดให้กลุ่มบริษัทต้องรับรู้ผลขาดทุนในอนาคตที่คาดว่าจะเกิดขึ้นในงบกำไรขาดทุนงวดปัจจุบันทันที
ส่งผลให้การรับรู้รายได้ของงานโครงการในงวดถัดไปจนจบโครงการจะไม่มีผลขาดทุน
(breakeven)
จำนวนประมาณการหนี้สินข้างต้นส่วนใหญ่เกิดจากงานโครงการในสายธุรกิจเน็ตเวิร์คโซลูชั่นส์กับหน่วยงานรัฐวิสาหกิจแห่งหนึ่ง
ผลขาดทุนดังกล่าวเกิดจากการเปลี่ยนแปลงแบบการก่อสร้าง
การเปลี่ยนแปลงอุปกรณ์หลักของงานโครงการที่มีนัยสำคัญรวมถึงความล่าช้าของการส่งมอบพื้นที่ก่อสร้างเนื่องจากปัญหาการก่อสร้างของผู้รับเหมารายอื่นซึ่งเป็นปัจจัยภายนอกที่ไม่อาจควบคุมได้
นอกจากนี้ ในระหว่างปี 2563 เกิดการแพร่ระบาดของโรคโควิด 19
และมีการเปลี่ยนแปลงขอบเขตและเงื่อนไขการทำงานบางประการ
ส่งผลต่อการดำเนินงานของโครงการของบริษัท รวมถึงต้นทุนของงานโครงการที่เพิ่มสูงขึ้น ดังนั้น
บริษัทจึงมีการทบทวนประมาณการต้นทุนของโครงการใหม่ ทั้งนี้
บริษัทได้บันทึกประมาณการหนี้สินผลขาดทุนของงานโครงการดังกล่าวเป็นจำนวน 320 ล้านบาท และ
653 ล้านบาทในปี 2563 และ 2562 ตามลำดับ อย่างไรก็ตาม ในระหว่างปี 2563
บริษัทได้ทำหนังสือถึงผู้ว่าจ้างโดยขอสงวนสิทธิและเรียกร้องค่าใช้จ่ายเพิ่มเติมจากการเปลี่ยนแปลงขอบเขต
และเงื่อนไขในการทำงาน ซึ่งส่งผลกระทบต่อค่าใช้จ่ายในการจัดซื้ออุปกรณ์และติดตั้งเพิ่มขึ้น
และขณะนี้อยู่ระหว่างการพิจารณาข้อเรียกร้องดังกล่าว

ต้นทุนในการจัดจำหน่ายและค่าใช้จ่ายในการบริหาร

กลุ่มบริษัทฯ มีต้นทุนในการจัดจำหน่ายที่สำคัญได้แก่ค่าใช้จ่ายเกี่ยวกับบุคลากร
ค่าใช้จ่ายในการส่งเสริมการขาย และค่าขนส่ง โดยต้นทุนในการจัดจำหน่ายในปี 2563 เท่ากับ
521.84 ล้านบาท ลดลงจากปี 2562 ซึ่งมีเท่ากับ 679.40 ล้านบาท

ค่าใช้จ่ายในการบริหารที่สำคัญ ได้แก่ ค่าใช้จ่ายเกี่ยวกับบุคลากร ค่าเสื่อมราคาและตัดจำหน่าย
สำรองหนี้สงสัยจะสูญ และค่าเช่าสำนักงาน อุปกรณ์ และยานพาหนะ
โดยค่าใช้จ่ายในการบริหารในปี 2563 เท่ากับ 1,211.95 ล้านบาทลดลงจากปี 2562 ซึ่งเท่ากับ
1,687.49 ล้านบาท

การลดลงของต้นทุนในการจัดจำหน่ายและค่าใช้จ่ายในการบริหารของปี 2563
เป็นผลมาจากมาตรการในการปรับลดค่าใช้จ่ายดำเนินงาน
ตลอดจนการลดลงของค่าใช้จ่ายเกี่ยวกับพนักงานจากการปรับโครงสร้างองค์กรเมื่อสิ้นปี 2562

(รายละเอียดต้นทุน ต้นทุนในการจัดจำหน่ายและค่าใช้จ่ายในการบริหารแบ่งออกตามสายธุรกิจ
แสดงแยกต่างหากไว้ในหมายเหตุประกอบงบการเงินข้อ 25
ส่วนงานดำเนินงานและการจำแนกรายได้)

ต้นทุนทางการเงิน

บริษัทฯ มีต้นทุนทางการเงินในปี 2563 จำนวน 186.47 ล้านบาท ใกล้เคียงกับปี 2562 ที่เท่ากับ
188.88 ล้านบาท
การลดลงเนื่องจากการลดปริมาณจำนวนเงินทุนหมุนเวียนและลดการใช้กระแสเงินสดจากการดำเนินงานของงานโครงการขนาดใหญ่
ทำให้มีการใช้เงินกู้ยืมระยะสั้นจากสถาบันการเงินเพื่องานโครงการลดลงในระหว่างปี (อนึ่งในปี
2563 ต้นทุนทางการเงินข้างต้นได้รวมการเพิ่มขึ้นจำนวน 9.19 ล้านบาท
ตามมาตรฐานการรายงานทางการเงิน ฉบับที่ 16 เรื่อง สัญญาเช่า)

  -------------------------------------------------------------------------------------------------------------------------------------------------------------------------------------------------------------------
  (หน่วย: ล้านบาท)                        งวดปีสิ้นสุดวันที่                                               งวดปีสิ้นสุดวันที่                                               งวดปีสิ้นสุดวันที่                                   
                                        31 ธันวาคม                                                 31 ธันวาคม                                                 31 ธันวาคม                                     
                                        2563                                                      2562                                                      2561                                          
  ------------------------------------- ------------- ------------- ----------------- ----------- ------------- ------------- ----------------- ----------- ------------- ------------- ----------------- -----------
                                        มูลค่า                        ร้อยละต่อรายได้รวม               มูลค่า                        ร้อยละต่อรายได้รวม               มูลค่า                        ร้อยละต่อรายได้รวม   

  รายได้รวม                                            14,536.54                       100.00%                   13,156.08                       100.00%                   12,624.85                       100.00%

  ต้นทุนและค่าใช้จ่ายรวม                                   (14,999.27)                     (103.18%)                 (14,382.30)                     (109.32)%                 (12,931.61)                     (102.43)%

  ส่วนแบ่งกำไรของบริษัทร่วมและการร่วมค้า-สุทธิ                 542.85                          3.73%                     444.41                          3.38%                     355.36                          2.81%

  กำไร (ขาดทุน) ก่อนภาษีเงินได้                            80.12                           0.55%                     (781.81)                        (5.94)%                   48.60                           0.38%

  ภาษีเงินได้                                            (32.71)                         (0.23%)                   (73.40)                         (0.56)%                   (59.43)                         (0.47)%

  กำไรจากการดำเนินงานที่ยกเลิก - สุทธิจากภาษี                44.01                           0.30%                     86.50                           0.66%                     84.49                           0.67%

  ส่วนที่เป็นของส่วนได้เสียที่ไม่มีอำนาจควบคุม                    (24.33)                         (0.17%)                   12.90                           0.10%                     18.40                           0.15%

  กำไร (ขาดทุน) ส่วนที่เป็นของบริษัทใหญ่                      67.09                           0.46%                     (755.81)                        (5.74)%                   92.06                           0.73%
  -------------------------------------------------------------------------------------------------------------------------------------------------------------------------------------------------------------------

ส่วนแบ่งกำไรของบริษัทร่วมและการร่วมค้า – สุทธิ

ส่วนแบ่งกำไรจากเงินลงทุนในกลุ่มธุรกิจร่วมทุนเป็นการรับรู้กำไรขาดทุนจากการดำเนินงานของบริษัทร่วมและการร่วมค้าด้วยวิธีส่วนได้เสียตามสัดส่วนของการลงทุน
การลงทุนที่สำคัญคือ การลงทุนในอุตสาหกรรมน้ำมันหล่อลื่น และอุตสาหกรรมผลิตภัณฑ์เหล็กเคลือบ
โดยบริษัทฯ มีส่วนแบ่งกำไรของบริษัทร่วมและการร่วมค้าในปี 2563 2562 และ 2561 จำนวน
542.85 444.41 และ 355.36 ล้านบาท ตามลำดับ การเพิ่มขึ้นของรายการดังกล่าวในปี 2563
มีสาเหตุหลักมาจากผลการดำเนินงานที่ดีขึ้นของกลุ่มอุตสาหกรรมผลิตภัณฑ์เหล็กเคลือบ
มีส่วนแบ่งกำไรของบริษัทร่วมในปี 2563 และ 2562 จำนวน 157.00 และ 37.68 ล้านบาท
ตามลำดับ

กำไร (ขาดทุน) สุทธิ

บริษัทฯ มีกำไร (ขาดทุน) สุทธิในส่วนของผู้ถือหุ้นของบริษัทฯ สำหรับปี 2563 2562 และ 2561
จำนวน 67.09 (755.81) และ 92.06 ล้านบาทตามลำดับ

สำหรับในปี 2563 บริษัทฯ มีกำไรสุทธิเพิ่มขึ้นจำนวน 822.90 ล้านบาท หรือมากกว่าร้อยละ 100
จากปี 2562
โดยการเปลี่ยนแปลงดังกล่าวมีปัจจัยหลักมาจากการบันทึกประมาณการหนี้สินผลขาดทุนของงานโครงการในสายธุรกิจเน็ตเวิร์คโซลูชั่นส์ลดลงจากปีก่อนดังรายละเอียดที่ชี้แจงไว้ข้างต้น

ฐานะการเงินตามงบการเงินรวมของบริษัทฯ และบริษัทย่อย สิ้นสุด ณ วันที่ 31 ธันวาคม 2563
2562 และ 2561

บริษัทฯ มีสินทรัพย์ หนี้สินและส่วนของผู้ถือหุ้น ณ วันที่ 31 ธันวาคม 2563 2562 และ 2561
ดังรายละเอียดดังนี้

สินทรัพย์

บริษัทฯ มีสินทรัพย์รวม ณ วันที่ 31 ธันวาคม 2563 2562 และ 2561 ทั้งสิ้น 15,558.74
16,196.77 และ 15,097.11 ล้านบาท ตามลำดับ

รายการสินทรัพย์ที่สำคัญมีรายละเอียดดังต่อไปนี้

สินทรัพย์ทางการเงินหมุนเวียนอื่น (2562:เงินลงทุนชั่วคราว)

สินทรัพย์ทางการเงินหมุนเวียนอื่นหรือเงินลงทุนชั่วคราวเป็นรายการเงินฝากประจำและตั๋วสัญญาใช้เงินสถาบันการเงินระยะสั้น
บริษัทฯ และบริษัทย่อยมีเงินลงทุนชั่วคราว ณ วันที่ 31 ธันวาคม 2563 2562 และ 2561 จำนวน
315.57 212.21 และ 579.75 ล้านบาท ตามลำดับ
ซึ่งการเคลื่อนไหวของเงินลงทุนชั่วคราวเป็นผลมาจากการเปลี่ยนแปลงของการบริหารเงินทุนหมุนเวียนตามปกติ

ลูกหนี้การค้า

บริษัทฯ มีลูกหนี้การค้า ณ วันที่ 31 ธันวาคม 2563 2562 และ 2561 จำนวน 2,499.31
3,123.63 และ 3,007.27 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี
2563 และ 2562 ร้อยละ (19.99) และ 3.87 ตามลำดับ ซึ่งลูกหนี้การค้าหลักของบริษัทฯ คือ
ลูกหนี้การค้าหน่วยงานราชการและรัฐวิสาหกิจของงานโครงการขนาดใหญ่ในธุรกิจสายเทคโนโลยีสารสนเทศ
ธุรกิจพลังงานและธุรกิจเน็ตเวิร์คโซลูชั่นส์

บริษัทฯ บันทึกค่าเผื่อผลขาดทุนด้านเครดิตที่คาดว่าจะเกิดขึ้นสำหรับลูกหนี้การค้า ในระหว่างปี 2563
2562 และ 2561 เป็นจำนวน 29.95 3.11 และ 125.12 ล้านบาท ตามลำดับ ในปี 2563
ส่วนใหญ่เกิดจากการรับรู้ค่าเผื่อผลขาดทุนด้านเครดิตที่คาดว่าจะเกิดขึ้นบางส่วนสำหรับหนี้ที่ผิดนัดชำระก่อนเข้าสู่กระบวนการฟื้นฟูกิจการของลูกหนี้บริษัทแห่งหนึ่งซึ่งเดิมเป็นหน่วยงานรัฐวิสาหกิจ
ได้เข้าสู่กระบวนการฟื้นฟูกิจการภายใต้คำสั่งศาลล้มละลายกลาง ตามกฎหมายล้มละลาย
และพ้นจากสถานะการเป็นรัฐวิสาหกิจ

ลูกหนี้ตามสัญญาปรับโครงสร้างหนี้ (ระยะสั้นและระยะยาว)

บริษัทฯ มียอดลูกหนี้ตามสัญญาปรับโครงสร้างหนี้ ณ วันที่ 31 ธันวาคม 2563 2562 และ
2561จำนวน 765.94 805.44 และ 943.52 ล้านบาท ตามลำดับ
ซึ่งลดลงจากการรับชำระตามแผนการผ่อนชำระของ
สกสค.ตามรายละเอียดของสัญญาประนีประนอมยอมความ อย่างไรก็ตาม
จากสถานการณ์การแพร่ระบาดของโรคโควิด 19 ลูกหนี้การค้า สกสค.
ได้มีการผิดนัดชำระเงินเพิ่มเติมของงวดเดือนพฤษภาคม 2563 เป็นจำนวนเงินรวม 110 ล้านบาท
ซึ่งต่อมา สกสค.
ได้มีหนังสือขอขยายระยะเวลาชำระหนี้ที่ครบกำหนดสำหรับงวดที่ผิดนัดชำระตามที่กล่าวข้างต้น
โดยจะเริ่มผ่อนชำระเดือนละ 10 ล้านบาท ตั้งแต่เดือนมกราคมถึงเดือนพฤศจิกายน 2564 ทั้งนี้
ในเดือนมกราคมและเดือนกุมภาพันธ์ 2564
บริษัทย่อยได้รับชำระเงินตามข้อตกลงการผ่อนชำระจำนวน 30 ล้านบาท
ผู้บริหารของกลุ่มบริษัทเชื่อมั่นว่า กลุ่มบริษัทจะได้รับชำระหนี้ทั้งจำนวน
กลุ่มบริษัทจึงไม่ได้รับรู้ค่าเผื่อผลขาดทุนจากการด้อยค่าสำหรับลูกหนี้ดังกล่าว ณ วันที่ 31 ธันวาคม
2563

ลูกหนี้อื่น (ระยะสั้นและระยะยาว)

บริษัทฯ มียอดลูกหนี้อื่น ณ วันที่ 31 ธันวาคม 2563 2562 และ 2561 ทั้งสิ้น 489.93 499.85
และ 549.61 ล้านบาท ตามลำดับ ประกอบด้วย ภาษีมูลค่าเพิ่ม ลูกหนี้ค่าส่งเสริมการขาย
ค่าใช้จ่ายจ่ายล่วงหน้า เงินจ่ายล่วงหน้าแก่พนักงาน ภาษีหัก ณ ที่จ่าย และเงินมัดจำ เป็นต้น
โดยมีอัตราการลดลง ณ สิ้นสุดปี 2563 และ 2562 ร้อยละ 1.98 และ 9.05 ตามลำดับ

สินทรัพย์ที่เกิดจากสัญญา (ระยะสั้นและระยะยาว)

สินทรัพย์ที่เกิดจากสัญญาประกอบด้วยลูกหนี้การค้าที่ยังไม่เรียกเก็บ และลูกหนี้เงินประกันผลงาน
บริษัทฯ มียอดลูกหนี้การค้าที่ยังไม่เรียกเก็บ คือ
มูลค่างานระหว่างทำซึ่งคาดว่าจะเรียกเก็บได้จากลูกค้า โดยบริษัทฯ
ได้ปฏิบัติตามสัญญาการจ้างงานแล้วแต่ยังไม่ถึงกำหนดงวดส่งงานเพื่อเรียกเก็บเงินจากโครงการ
ต่าง ๆ สาเหตุที่ยอดคงค้างของลูกหนี้การค้าที่ยังไม่เรียกเก็บมีปริมาณมากเนื่องจากในบางกรณี
การเบิกจ่ายเงินตามสัญญาจะเกิดขึ้นภายหลังการติดตั้งชิ้นงานแล้วเสร็จและผ่านการตรวจรับจากลูกค้า
(Final Acceptance Test) ขณะที่บริษัทฯ
จะบันทึกรับรู้รายได้งานโครงการจากความสำเร็จของงานตามมาตรฐานการรายงานทางการเงิน
ซึ่งอาจไม่สอดคล้องกับงวดการออกใบแจ้งหนี้ อย่างไรก็ตาม ภายหลังจากที่บริษัทฯ
ปฏิบัติตามเงื่อนไขในสัญญาและถึงกำหนดเวลาการเบิกจ่ายเงิน บริษัทฯ
สามารถออกใบแจ้งหนี้ให้กับลูกค้าและสามารถบันทึกบัญชีเป็นลูกหนี้การค้าปกติได้

ลูกหนี้เงินประกันผลงานเป็นลูกหนี้งานโครงการที่บริษัทฯ
ถูกหักเงินค่างวดจากผู้ว่าจ้างตามจำนวนที่ตกลงในสัญญาเพื่อเป็นการประกันผลงาน
โดยภายหลังจากส่งมอบงานเรียบร้อยแล้วเป็นระยะเวลาประมาณ 1-2 ปี บริษัทฯ
ก็จะได้รับเงินคืนจากลูกค้า

บริษัทฯ มีสินทรัพย์ที่เกิดจากสัญญา ณ วันที่ 31 ธันวาคม 2563 2562 และ 2561 จำนวน
2,298.29 1,654.73 และ 1,666.90 ล้านบาท ตามลำดับ โดยมีอัตราการเพิ่มขึ้น (ลดลง) ณ
สิ้นสุดปี 2563 และ 2562 ร้อยละ 38.89 และ (0.73) ตามลำดับ
สาเหตุหลักของการเพิ่มขึ้นจากการรับรู้รายได้ตามขั้นความสำเร็จของงานโครงการขนาดใหญ่

สินค้าคงเหลือ

บริษัทฯ มีสินค้าคงเหลือ ณ วันที่ 31 ธันวาคม 2563 2562 และ 2561 ทั้งสิ้น 1,163.40
2,224.87 และ 1,429.60 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี
2563 และ 2562 ร้อยละ (47.71) และ 55.63 ตามลำดับ การลดลงของสินค้าคงเหลือในปี
2563
ส่วนใหญ่เป็นผลมาจากอุปกรณ์งานโครงการและงานโครงการระหว่างติดตั้งที่ได้ส่งมอบและรับรู้รายได้ในปี
2563 สินค้าคงเหลือหลักของบริษัทฯ คือ
อุปกรณ์สำหรับงานโครงการและงานโครงการระหว่างทำของสายธุรกิจเน็ตเวิร์คโซลูชั่นส์
และสายธุรกิจเทคโนโลยีสารสนเทศ สินค้าที่มีไว้เพื่อขาย ได้แก่ สินค้าอุปโภคบริโภค
และผลิตภัณฑ์เคมีภัณฑ์ โดยบริษัทฯ ได้บันทึกค่าเผื่อมูลค่าสินค้าลดลง ในระหว่างปี 2563 2562 และ
2561 เป็นจำนวน 12.32 31.70 และ 8.49 ล้านบาท ตามลำดับ

เงินจ่ายล่วงหน้าค่าสินค้า

บริษัทฯ มีเงินจ่ายล่วงหน้าค่าสินค้า ณ วันที่ 31 ธันวาคม 2563 2562 และ 2561 ทั้งสิ้น 294.69
414.14 และ 541.83 ล้านบาท ตามลำดับ โดยมีอัตราการลดลง ณ สิ้นสุดปี 2563 และ 2562
ร้อยละ 28.84 และ 23.57 ตามลำดับ การลดลงของเงินจ่ายล่วงหน้าค่าสินค้าในปี 2563
ส่วนใหญ่เป็นผลมาจากการดำเนินงานตามงานโครงการและรับรู้เป็นต้นทุนในระหว่างปี

เงินลงทุนในบริษัทร่วมและการร่วมค้า

บริษัทฯ มีเงินลงทุนในบริษัทร่วมและการร่วมค้า ณ วันที่ 31 ธันวาคม 2563 2562 และ 2561
ทั้งสิ้น 2,952.85 2,759.74 และ 2,749.69 ล้านบาท ตามลำดับ ทั้งนี้การเปลี่ยนแปลง
ส่วนใหญ่มาจากการรับรู้ส่วนแบ่งกำไรจากเงินลงทุนเพิ่มขึ้น และการลงทุนร่วมกับ ทอท.
เพื่อให้บริการรักษาความปลอดภัยในท่าอากาศยานที่อยู่ในความรับผิดชอบของ ทอท.
โดยมีอัตราการเพิ่มขึ้น ณ สิ้นสุดปี 2563 และ 2562 ร้อยละ 7.00 และ 0.37 ตามลำดับ

สินทรัพย์ทางการเงินไม่หมุนเวียนอื่น

สินทรัพย์ทางการเงินไม่หมุนเวียนอื่นประกอบด้วย
เงินฝากประจำกับสถาบันการเงินที่มีกำหนดไถ่ถอนเกินกว่า 1 ปี
ตราสารหนี้และตราสารทุนที่อยู่ในความต้องการของตลาด และไม่อยู่ในความต้องการของตลาด
สินทรัพย์ทางการเงินหมุนเวียนอื่น ณ วันที่ 31 ธันวาคม 2563 2562 และ 2561 ทั้งสิ้น 346.70
183.28 และ 492.94 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี 2563
และ 2562 ร้อยละ 89.16 และ (62.82) ตามลำดับ
ซึ่งการเพิ่มขึ้นโดยหลักจากการปรับปรุงมูลค่ายุติธรรมจากการถือปฏิบัติตามมาตรฐานการรายงานทางการเงิน
กลุ่มเครื่องมือทางการเงินเป็นครั้งแรกในปี 2563 การลดลงในปี 2562
โดยหลักจากการขายเงินลงทุนในบริษัท เมืองไทยประกันภัย จำกัด (มหาชน) โดย ณ วันที่ 31
ธันวาคม 2563 ตราสารที่อยู่ในความต้องการรายการที่สำคัญประกอบด้วย เงินลงทุนในบริษัท คิวทีซี
เอนเนอร์ยี่ จำกัด (มหาชน) 66.72 ล้านบาท
ตราสารที่ไม่อยู่ในความต้องการรายการที่สำคัญประกอบด้วยเงินลงทุนในบริษัท
ธนากรผลิตภัณฑ์น้ำมันพืช จำกัด จำนวน 140.11 ล้านบาท บริษัท อมตะซิตี้ ระยอง จำกัด 48.74
ล้านบาท สลากออมสิน 41.00 ล้านบาท เงินฝากประจำ 30.46 ล้านบาท

อสังหาริมทรัพย์เพื่อการลงทุน

อสังหาริมทรัพย์เพื่อการลงทุนของกลุ่มบริษัท ณ วันที่ 31 ธันวาคม 2563 มีมูลค่ายุติธรรมจำนวน
510.22 ล้านบาท
ซึ่งราคายุติธรรมประเมินโดยผู้ประเมินราคาอิสระที่ได้รับความเห็นชอบจากสำนักงาน ก.ล.ต.
โดยพิจารณาถึงมูลค่าปัจจุบันของกระแสเงินสดสุทธิที่ได้จากทรัพย์สินดังกล่าว ซึ่งลดลงจากปี 2562
เนื่องจากในปี 2563
บริษัทได้ขายอสังหาริมทรัพย์เพื่อการลงทุนแห่งหนึ่งซึ่งเป็นที่ดินพร้อมสิ่งปลูกสร้างให้แก่บริษัทที่เกี่ยวข้องกันแห่งหนึ่งซึ่งเป็นผู้ชนะการประมูลในราคา
205 ล้านบาท และรับรู้กำไรจากการขายดังกล่าวเป็นจำนวนเงิน 30 ล้านบาท
นอกจากนี้มีการรับรู้กำไร (ขาดทุน) ที่ยังไม่เกิดขึ้นจริงจากการปรับปรุงมูลค่ายุติธรรมจำนวน
(8.55) 25.42 และ 113.60 ล้านบาทในปี 2563 2562 และ 2561 ตามลำดับ

ที่ดิน อาคารและอุปกรณ์

ที่ดิน อาคารและอุปกรณ์ ประกอบไปด้วยที่ดิน อาคารและส่วนปรับปรุง
เครื่องตกแต่งติดตั้งและเครื่องใช้สำนักงาน เครื่องมืออุปกรณ์ และอุปกรณ์ให้เช่า ยานพาหนะ
และงานระหว่างก่อสร้างที่บริษัทฯ ใช้ในการดำเนินงาน ณ วันที่ 31 ธันวาคม 2563 2562 และ
2561 มีมูลค่าทั้งสิ้น 909.54 1,137.14 และ 1,108.19 ล้านบาท การลดลงส่วนใหญ่ในปี 2563
เกิดจากการโอนจัดประเภททรัพย์สินอุปกรณ์สารสนเทศจำนวนหนึ่งเป็นลูกหนี้ตามสัญญาเช่าเงินทุน
รวมถึงการโอนอสังหาริมทรัพย์เพื่อการลงทุนสำหรับที่ดินและสิ่งปลูกสร้างที่กลุ่มบริษัทให้บุคคลที่สามเช่า
และจัดประเภทใหม่เป็นสินทรัพย์สิทธิการใช้สำหรับสินทรัพย์ตามสัญญาเช่าทางการเงินจากการถือปฏิบัติตามมาตรฐานการรายงานทางการเงิน
ฉบับที่ 16 เรื่องสัญญาเช่า (TFRS16) เป็นครั้งแรก

สินทรัพย์สิทธิการใช้

สินทรัพย์สิทธิการใช้ ประกอบไปด้วยสิทธิในการควบคุมการใช้สินทรัพย์ที่เข้าเงื่อนไขในสัญญาเช่าที่ดิน
อาคารและส่วนปรับปรุง เครื่องใช้สำนักงาน และยานพาหนะ ณ วันที่ 31 ธันวาคม 2563
มีจำนวนรวม 182.37 ล้านบาท

สินทรัพย์ไม่มีตัวตนอื่นนอกจากค่าความนิยม

สินทรัพย์ไม่มีตัวตนของบริษัทฯ ประกอบด้วย ค่าลิขสิทธิ์ซอฟท์แวร์ บริษัทฯ มีสินทรัพย์ไม่มีตัวตน ณ
วันที่ 31 ธันวาคม 2563 2562 และ 2561 จำนวนทั้งสิ้น 82.56 93.99 และ 114.95 ล้านบาท
ตามลำดับ โดยมีอัตราการลดลง ณ สิ้นสุดปี 2563 และ 2562 ร้อยละ 12.16 และ 18.23
ตามลำดับ

หนี้สิน

บริษัทฯ มีหนี้สินรวม ณ วันที่ 31 ธันวาคม 2563 2562 และ 2561 ทั้งสิ้น 10,335.21
11,181.34 และ 9,096.87 ล้านบาท ตามลำดับ ซึ่งมีอัตราเพิ่มขึ้น (ลดลง) ณ สิ้นสุดปี 2563
และ 2562 ร้อยละ (7.57) และ 22.91 ตามลำดับ

รายการหนี้สินที่สำคัญมีรายละเอียดดังต่อไปนี้

เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน

บริษัทฯ มีเงินเบิกเกินบัญชีธนาคารและเงินกู้ยืมระยะสั้นจากสถาบันการเงิน ณ วันที่ 31 ธันวาคม
2563 2562 และ 2561 ทั้งสิ้น 1,692.66 2,812.55 และ 1,823.17 ล้านบาท ตามลำดับ
โดยมีอัตราการเพิ่มขึ้น (ลดลง) ณ สิ้นปี 2563 และ 2562 ร้อยละ (39.82) และ 54.27
ตามลำดับ เงินเบิกเกินบัญชีธนาคารและเงินกู้ยืมระยะสั้นจากสถาบันการเงินดังกล่าวประกอบไปด้วย
เงินเบิกเกินบัญชีธนาคาร เงินกู้ยืมระยะสั้น และหนี้สินจากการทำทรัสต์รีซีทส์
โดยเงินกู้ยืมระยะสั้นหลักในปี 2563
เป็นเงินกู้ยืมระยะสั้นจากวงเงินสินเชื่องานโครงการซึ่งมีแผนการจ่ายชำระคืนตามงวดการเก็บเงิน

เจ้าหนี้การค้า

บริษัทฯ มีเจ้าหนี้การค้า ณ วันที่ 31 ธันวาคม 2563 2562 และ 2561 ทั้งสิ้น 2,805.75
3,332.77 และ 1,866.79 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี
2563 และ 2562 ร้อยละ (15.81) และ 78.53 ตามลำดับ
โดยส่วนใหญ่เป็นเจ้าหนี้การค้าจากงานโครงการในสายธุรกิจเน็ตเวิร์คโซลูชั่นส์

เจ้าหนี้อื่น (ระยะสั้นและระยะยาว)

บริษัทฯ มีเจ้าหนี้อื่น ณ วันที่ 31 ธันวาคม 2563 2562 และ 2561 ทั้งสิ้น 1,070.02 982.47
และ 992.08 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี 2563 และ 2562
ร้อยละ 8.91 และ (0.97) ตามลำดับ โดย ณ วันที่ 31 ธันวาคม 2563 บริษัทฯ
มีเจ้าหนี้อื่นประกอบไปด้วย ต้นทุนโครงการค้างจ่ายและสำรองค่าประกันความเสียหาย
และค่าใช้จ่ายทั่วไปค้างจ่าย
เจ้าหนี้อื่นส่วนใหญ่เพิ่มขึ้นจากต้นทุนโครงการค้างจ่ายและสำรองค่าประกันความเสียหายจากรายได้งานโครงการ

หนี้สินที่เกิดจากสัญญา (เงินรับล่วงหน้าจากลูกค้า)

บริษัทฯ มีหนี้สินที่เกิดจากสัญญา ณ วันที่ 31 ธันวาคม 2563 2562 และ 2561 ทั้งสิ้น 1,165.97
516.83 และ 1,371.96 ล้านบาท ตามลำดับ โดยมีอัตราการเพิ่มขึ้น (ลดลง) ณ สิ้นสุดปี 2563
และ 2562 ร้อยละ 125.60 และ (62.33) ตามลำดับ ในปี 2563
เพิ่มขึ้นจากเงินรับล่วงหน้าจากลูกค้าของสายธุรกิจเทคโนโลยีสารสนเทศ
ซึ่งจะมีการทยอยติดตั้งและรับรู้รายได้ในปี 2564

เงินกู้ยืมจากบุคคลหรือกิจการที่เกี่ยวข้องกัน (ระยะสั้นและระยะยาว)

บริษัทฯ มีเงินกู้ยืมจากบุคคลหรือกิจการที่เกี่ยวข้องกัน ณ วันที่ 31 ธันวาคม 2563 2562 และ
2561 ทั้งสิ้น 80.73 85.28 และ 81.28 ล้านบาท ตามลำดับ โดยมีอัตราการเพิ่มขึ้น (ลดลง) ณ
สิ้นสุดปี 2563 และ 2562 ร้อยละ (5.34) และ 4.92 ตามลำดับ ณ สิ้นสุดปี 2563 บริษัทฯ
มีเงินกู้ยืมจากบุคคลหรือกิจการที่เกี่ยวข้องกันจำนวน 80 ล้านบาท
ที่บริษัทย่อยกู้ยืมมาเพื่อซื้ออสังหาริมทรัพย์เพื่อการลงทุนในปี 2559 จำนวน 265.47 ล้านบาท
โดยอีกส่วนหนึ่งได้กู้ยืมเงินจากสถาบันการเงิน

หนี้สินระยะยาว

  -----------------------------------------------------------------------------------------------
  หน่วย: ล้านบาท                                             ณ 31 ธันวาคม  ณ 31 ธันวาคม  ณ 31 ธันวาคม
                                                           2563         2562         2561
  -------------------------------------------------------- ------------ ------------ ------------
  - ส่วนของหนี้สินตามสัญญาเช่าที่ถึงกำหนดชำระภายในหนึ่งปี              87.64        34.28        9.59

  - ส่วนของเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี 839.21       255.50       55.72

  - ส่วนของหุ้นกู้ระยะยาวที่ถึงกำหนดชำระภายในหนึ่งปี                  -            300.00       -

  - หนี้สินตามสัญญาเช่า                                         222.97       130.60       18.09

  - เงินกู้ยืมระยะยาวจากสถาบันการเงิน                            576.69       784.45       982.39

  - หุ้นกู้ระยะยาว                                             700.00       700.00       1,000.00

  รวมหนี้สินระยะยาว                                           2,426.51     2,204.83     2,065.79
  -----------------------------------------------------------------------------------------------

บริษัทฯ มีหนี้สินระยะยาว ณ วันที่ 31 ธันวาคม 2563 2562 และ 2561 ทั้งสิ้น 2,426.51
2,204.83 และ 2,065.79 ล้านบาท ตามลำดับ โดยมีอัตราการเพิ่มขึ้น ณ สิ้นสุดปี 2563 และ
2562 ร้อยละ 10.05 และ 6.73 ตามลำดับ โดย ณ วันที่ 31 ธันวาคม 2563
หนี้สินระยะยาวดังกล่าวประกอบด้วย เงินกู้ยืมระยะยาวของบริษัทย่อยแห่งหนึ่งจำนวน 705.01
ล้านบาท โดยมีแผนการผ่อนชำระตามสัญญาการปรับโครงสร้างหนี้เป็นระยะเวลา 6 ปี นับตั้งแต่ปี
2560 ส่วนหุ้นกู้ระยะยาวจำนวน 700 ล้านบาทจะมีกำหนดชำระคืนในเดือนธันวาคมปี 2565
และการเพิ่มขึ้นของหนี้สินตามสัญญาเช่าที่ดิน อาคารและส่วนปรับปรุง เครื่องใช้สำนักงาน
และยานพาหนะ (TFRS16)

ประมาณการหนี้สินสำหรับผลประโยชน์พนักงาน (ระยะสั้นและระยะยาว)

บริษัทฯ มีประมาณการหนี้สินสำหรับผลประโยชน์พนักงาน ณ วันที่ 31 ธันวาคม 2563 2562 และ
2561 ทั้งสิ้น 734.21 731.36 และ 633.23 ล้านบาท ตามลำดับ โดยมีอัตราการเพิ่มขึ้น ณ
สิ้นสุดปี 2563 และ 2562 ร้อยละ 0.39 และ 15.50 ตามลำดับ บริษัทฯ
ได้ประเมินประมาณการหนี้สินสำหรับผลประโยชน์พนักงาน ดังกล่าวโดยใช้วิธี Projected Unit
Credit Method โดยผู้เชี่ยวชาญอิสระ ในปี 2562
มีการบันทึกสำรองค่าใช้จ่ายเพิ่มเติมสำหรับผลประโยชน์พนักงานจากการแก้ไขพระราชบัญญัติคุ้มครองแรงงานเป็นให้ลูกจ้างที่ทำงานครบ
20 ปีขึ้นไปมีสิทธิได้รับค่าชดเชยในอัตราสูงสุด 400 วันจำนวนเงิน 96 ล้านบาท

ส่วนของผู้ถือหุ้น

ส่วนของผู้ถือหุ้น ณ วันที่ 31 ธันวาคม 2563 มีมูลค่ารวมทั้งสิ้น 5,223.53 ล้านบาท
ซึ่งประกอบด้วย ทุนที่ออกและชำระแล้วจำนวน 2,264.95 ล้านบาท
เป็นหุ้นสามัญที่ออกและชำระแล้วจำนวน 2,264.95 ล้านหุ้น มูลค่าที่ตราไว้หุ้นละ 1 บาท
กำไรสะสมที่จัดสรรแล้วเป็นทุนสำรองตามกฎหมายและยังไม่ได้จัดสรรจำนวน 141.75 และ
529.00 ล้านบาท ตามลำดับ และองค์ประกอบอื่นของผู้ถือหุ้น จำนวน 1,639.50 ล้านบาท

กระแสเงินสดของบริษัทฯ และบริษัทย่อยสิ้นสุด สำหรับปี 2563 2562 และ 2561

บริษัทฯ มีกระแสเงินสดสุทธิได้มาจาก (ใช้ไปใน) กิจกรรมดำเนินงานในปี 2563 2562 และ
2561 จำนวน 1,111.10 (580.12) และ (137.82) ล้านบาท ตามลำดับ
โดยกระแสเงินสดสุทธิดังกล่าว มีกระแสเงินสดสุทธิจากกิจกรรมดำเนินงานเป็นบวก (ลบ)
โดยมีสาเหตุจากการเปลี่ยนแปลงในเงินทุนหมุนเวียนที่เพิ่มขึ้น
โดยการเปลี่ยนแปลงที่สำคัญของเงินทุนหมุนเวียนในปี 2563
มาจากการเปลี่ยนแปลงของสินทรัพย์และหนี้สินดำเนินงานที่สำคัญ ได้แก่ การลดลงของลูกหนี้การค้า
จำนวน 607.64 ล้านบาท สินค้าคงเหลือลดลง 1,054.58 ล้านบาท
สินทรัพย์ที่เกิดจากสัญญาเพิ่มขึ้น 640.75 ล้านบาท เจ้าหนี้การค้าลดลง 540.50 ล้านบาท
หนี้สินที่เกิดจากสัญญาเพิ่มขึ้น 648.96 ล้านบาท และจ่ายภาษีเงินได้และภาษีหัก ณ ที่จ่ายในปี 2563
จำนวน 172.60 ล้านบาท

บริษัทฯ มีกระแสเงินสดสุทธิได้มาจากกิจกรรมลงทุนในปี 2563 2562 และ 2561 จำนวน 341.45
917.36 และ 619.21 ล้านบาท ตามลำดับ โดยบริษัทฯ
มีเงินสดสุทธิได้มาจากกิจกรรมดังกล่าวที่สำคัญในปี 2563 2562 และ 2561 คือ
เงินปันผลรับจำนวน 438.29 497.23 และ 519.13 ล้านบาท การลงทุนในที่ดิน
อาคารและอุปกรณ์เพิ่มขึ้นจำนวน 45.27 90.62 และ 81.29 ล้านบาท การ(เพิ่มขึ้น)
ลดลงของสินทรัพย์ทางการเงินอื่นจำนวน (135.70) 351.37 และ 220.14 ล้านบาท ตามลำดับ

บริษัทฯ มีกระแสเงินสดสุทธิได้มาจาก (ใช้ไปใน) กิจกรรมจัดหาเงิน ในปี 2563 2562 และ
2561 จำนวน (1,227.04) 790.76 และ (463.62) ล้านบาท ตามลำดับ
โดยกิจกรรมจัดหาเงินที่สำคัญในปี 2563 2562 และ 2561 คือ การเพิ่มขึ้น (ลดลง)
ของเงินเบิกเกินบัญชีธนาคารและเงินกู้ยืมระยะสั้นจากสถาบันการเงินจำนวน (1,119.89)
989.38 และ (15.52) ล้านบาท ตามลำดับ การชำระคืนหนี้สินระยะยาวจำนวน 484.24
233.87 และ 169.65 ล้านบาท ตามลำดับ เงินกู้ยืมระยะยาวจากสถาบันการเงินเพิ่มขึ้นในปี
2563 และ 2562 จำนวน 553.23 และ 247.86 ล้านบาท ตามลำดับ
การจ่ายต้นทุนทางการเงินจำนวน 171.29 168.44 และ 160.61 ล้านบาท และบริษัทฯ
มีการจ่ายเงินสดปันผล ในปี 2561 จำนวน 158.55 ล้านบาท

ดังนั้นในปี 2563 2562 และ 2561 บริษัทฯ
จึงมีการเปลี่ยนแปลงสำหรับรายการเงินสดและรายการเทียบเท่าเงินสด โดยเพิ่มขึ้นสุทธิ 225.51
1,128.00 และ 17.77 ล้านบาท ตามลำดับ

การวิเคราะห์อัตราส่วนทางการเงินของบริษัทฯ

อัตราส่วนสภาพคล่อง (LIQUIDITY RATIO)

  ------------------------------------------------------------------------
  อัตราส่วนสภาพคล่อง (Liquidity Ratio) 2563         2562         2561
  --------------------------------- ------------ ------------ ------------
  อัตราส่วนสภาพคล่อง (เท่า)             1.20         1.17         1.35

  อัตราส่วนสภาพคล่องหมุนเร็ว (เท่า)       0.93         0.81         0.96

  อัตราส่วนสภาพคล่องกระแสเงินสด (เท่า)   0.13         (0.08)       (0.02)

  อัตราส่วนหมุนเวียนลูกหนี้การค้า (เท่า)     2.80         2.63         2.42

  ระยะเวลาเก็บหนี้เฉลี่ย (วัน)*           128.73       136.85       148.58

  อัตราส่วนหมุนเวียนสินค้าคงเหลือ (เท่า)    7.56         6.66         7.13

  ระยะเวลาขายสินค้าเฉลี่ย (วัน)          47.60        54.07        50.52

  อัตราส่วนหมุนเวียนเจ้าหนี้ (เท่า)         4.37         4.87         4.72

  ระยะเวลาชำระหนี้ (วัน)               82.46        73.90        76.32

  วงจรเงินสด (วัน)                    93.87        117.02       122.78
  ------------------------------------------------------------------------

*ระยะเวลาเก็บหนี้เฉลี่ย คำนวณจากยอดรวมของลูกหนี้การค้า และสินทรัพย์ที่เกิดจากสัญญา

อัตราส่วนสภาพคล่องโดยรวมของบริษัทฯ สำหรับปี 2561-2563 ทั้ง 3 ปีอยู่ในเกณฑ์ปกติ
ซึ่งมีค่ามากกว่า 1.00 เท่า ไม่มีการเปลี่ยนแปลงที่เป็นสาระสำคัญ อย่างไรก็ตาม
ภาพรวมสำหรับวงจรเงินสด (Cash Cycle) ของบริษัทฯ ปี 2563
น้อยกว่าหากเปรียบเทียบกับปีก่อน เนื่องจากในระหว่างปี 2563 บริษัทฯ
สามารถเร่งรัดการเก็บเงินจากลูกค้าที่เป็นหน่วยงานราชการ

อัตราส่วนแสดงความสามารถในการหากำไร (PROFITABILITY RATIO)

  -------------------------------------------------------------------------
  อัตราส่วนแสดงความสามารถในการหากำไร   2563         2562         2561
  (Profitability Ratio)                                        
  ---------------------------------- ------------ ------------ ------------
  อัตรากำไรขั้นต้น (%)                   8.61%        6.47%        14.34%

  อัตรากำไร (ขาดทุน) จากการดำเนินงาน    (2.29)%      (8.20)%      (0.99)%
  (%)                                                          

  อัตรากำไร (ขาดทุน) สุทธิ (%)           0.46%        (5.74)%      0.73%

  อัตราผลตอบแทนผู้ถือหุ้น (%)              1.34%        (13.96)%     1.52%
  -------------------------------------------------------------------------

อัตราส่วนแสดงประสิทธิภาพในการดำเนินงาน (EFFICIENCY RATIO)

  --------------------------------------------------------------------------
  อัตราส่วนแสดงประสิทธิภาพในการดำเนินงาน   2563         2562         2561
  (Efficiency Ratio)                                            
  ----------------------------------- ------------ ------------ ------------
  อัตราผลตอบแทนจากสินทรัพย์ (%)           0.42%        (4.83)%      0.59%

  อัตราผลตอบแทนจากสินทรัพย์ถาวร (%)       25.99%       (52.07)%     22.84%

  อัตราการหมุนของสินทรัพย์ (เท่า)           0.92         0.84         0.81
  --------------------------------------------------------------------------

บริษัทฯ มีอัตราส่วนแสดงความสามารถในการหากำไร
และอัตราส่วนแสดงประสิทธิภาพในการดำเนินงานได้ดีกว่าปีก่อนเนื่องจากการบันทึกประมาณการหนี้สินผลขาดทุนของงานโครงการน้อยกว่าตามที่ได้กล่าวไว้ในต้นทุนขายและต้นทุนการให้บริการ

อัตราส่วนวิเคราะห์นโยบายทางการเงิน (FINANCIAL POLICY RATIO)

  ------------------------------------------------------------------------
  อัตราส่วนวิเคราะห์นโยบายทางการเงิน     2563         2562         2561
  (Financial Policy Ratio)                                    
  --------------------------------- ------------ ------------ ------------
  อัตราส่วนหนี้สินต่อส่วนของผู้ถือหุ้น (เท่า)    1.98         2.23         1.52

  อัตราการจ่ายเงินปันผล (%)             N/A          -            -
  ------------------------------------------------------------------------

สำหรับอัตราส่วนหนี้สินต่อส่วนของผู้ถือหุ้นของบริษัทฯ ในปี 2563 2562 และ 2561 เป็น 1.98
2.23 และ 1.52 เท่า ตามลำดับ ซึ่งอัตราส่วนดังกล่าวที่ลดลงในปี 2563
เนื่องจากการลดลงของเงินเบิกเกินบัญชีและเงินกู้ยืมระยะสั้นจากสถาบันการเงินเพื่อการบริหารโครงการ
ทั้งนี้การลดลงดังกล่าวจะค่อย ๆ ลดลงเมื่อโครงการนั้น ๆ สิ้นสุดลง